Sommerferien er stadig i fuld gang for en del danskere og turister, og mange af dem har valgt at bruge de resterende feriedage i Nordjylland. For selvom om sæsonen langt fra er slut, så er 2022 allerede et rekordår for de nordjyske campingpladser. I juli var der 28 procent flere bookinger end i 2021. Det viser den seneste opgørelse fra Dansk Camping Union. - Vi troede ikke, 2022 kunne blive bedre end sidste år, men danskerne har virkelig taget camping til sig, fortæller Anne-Vibeke Isaksen, der er landsformand i interesseorganisationen Dansk Camping Union (DCU). Coronaen giver flere overnatninger Interessen for at pakke teltet, soveposen og dåsemaden har været støt stigend de seneste år. Allerede sidste år var der rekordmange overnatninger på de nordjyske campingpladser. Her overnattede 1,5 millioner mennesker på campingpladserne. Det er 200.000 flere end i 2012 og det højeste antal siden 2011. Det viser tal fra Danmarks Statistik. Corona-pandemiens restriktioner, Rusland invasion af Ukraine og den øgede inflation er en af grundene til, at mange i disse år vælger en campingplads herhjemme frem for en charterrejse, lyder det fra flere campingpladsejere, TV2 Nord har talt med. De mange bookinger på campingpladserne er sammen med flere overnatninger på de danske hoteller med til at sikre en stærk dansk økonomi gennem det seneste kvartal. Her har der været fremgang i både den offentlige sektor og i de fleste brancher. Det viser tal fra Danmarks Statistik. VIDEO: Følg livet på en nordjysk campingplads:

Opsummering:
I juli måned har 28 procent flere end samme måned sidste år overnattet på de nordjyske campingpladser.